王世鈁

王世鈁（），字希聲，號茹斋，浙江金华府永康县人。明末政治人物。

生平
崇祯三年（1630年）庚午科浙江乡试舉人，崇祯七年（1634年）甲戌科进士，刑部观政，八年授南直隶庐州府无为州知州《崇祯七年甲戌科进士三代履历》：王世钫，曾祖权；祖宗樊，生员以家政问；父师禹，生员举学行。茹斋，礼记房，癸丑年十月二十五日生，金华府永康县人，庚午乡试，会一百五十五名，二甲三十名，乙亥授南直无为知州。吴光义崇祯八年《善后疏》：臣，南直隶属庐州府无为州人。去南都一江之隔，不满足三百里，北拱祖陵，南屏留都，最要区也。今年正月，流贼突犯凤阳，未几而攻庐州，未几而破巢县、庐江。其攻庐州也，穷四昼夜之力，志在必克，以开江南门户。赖知府吴大朴两年以来专精励气，计军实而训练之，先事有备。贼以死攻，大朴率僚属、士民以死守，遂得保全。若巢县、庐江，一到即破矣！巢乃无为属邑，相去仅八十里之遥。臣从江防同知童学贤、原任南京光禄寺卿钱策、原任山东青州府推官张克佳守西门，臣与本州同知李翼隆守北门，原任署学正事举人饶嘉庆守小东门，训导刘天民守仓埠门，臣长子恩生吴开允守大东门，其余分布有差。臣等或捐赀以办火药，或出粟以周穷民，或散钱米以膳城夫之日食，或备油烛以助垛口之夜防，或筑水关、严稽查以防内应，或缒城夜渡以求救兵。贼破巢之后，苗头移向州城。将及六十里之外，探知有备，又内应不通，遂勒马而返，而湖边间道往庐江。是役也，外貌虽略恢张，内备百无一有，幸而瓦全，秋毫无犯，实赖皇上如天之福，岂真人力哉！钱策于贼退之后，深维地方久远之图，条列五款皆凿凿可行，业蒙圣鉴下抚按查奏饬行矣。策议所未及者，臣得补牍焉。古今言捍卫内者曰：“城与池相与为用者也。池深矣，而城不高不坚，犹无城也。”本州先年土城，嘉靖间因倭寇之变，守臣何宠始易之以石。然规制未宏，高仅二丈有余；筑基未厚，阔仅三尺；女墙高于人身，内不见外；路径仅容一骑，肩可相摩。前寇至时，不得已取民间门窗、板片、木植架起，令人登高守垛。贼若登城，我兵先无站立之处，何以御敌？当是时，恨不能以头抢地。今日既安且宁，岂遽忘之？相应将砖城加高五尺，内基低处培之使高，务令人可俯瞰；窄处展之使阔，务令马可双驰。乘浚河之时，即取外河之土填内城之基，则工可两成，民产不废，允称金汤之固矣。其为善后者一。高城深池，此御敌于门庭之计也，门庭之寇近一步，不若使远一步；欲驱之于河以外，先当防之于河以内。护城之计，无如敌台，敌台身在城外，门在城内，居高临下，火器可以远施，两面夹攻，城下不能驻足，边防内地万全之策，似无有过于此者。惟宜乘此修城之时，酌量周遭远近疏密，仿边制增敌台数座，则城池愈固，人心愈安。其为善后者二。城池固矣，而无御敌之计，安能徒手应敌？正月间，罗知州出库中所藏，止有朽钝、铳炮十余件，大不堪用。问匠役，则曰“不会造作”；问火药，则曰“不知配合”；问枪炮，则曰“不知安放”。睁睁相视，束手无策，而贼骑已到六十里外矣。回想此时，是何等光景？而今置之度外耶！本州城楼六座，垛口几三千，谓宜制佛郎机三十门，分贮各城。每垛口制鸟铳、长枪、长柄大斧各二件，硝黄、火药称是。无事则收贮于官，有事则取用于库。其为善后者三。火器备矣，设而不习，与无器同；习而不精，与儿戏同。贼破巢、庐时分，设入人家搜掳财物，一起不过四五人，最易为敌。但彼利刃在手，而我无寸铁，魂胆先丧，只得俯首任其屠戮。亦大可哀矣！本州有民壮三百名、乡兵百名，皆有工食，原为守城而设，然不教之习火器，而止令之事勾摄。平居惟知奔走，服役训练亦自呐喊摇旗，何济于事？谓宜延火器教师数人，一以训十，十可训百。就此四百人中，训练精熟，居然可成一旅之师，何必要费钱粮侈言招募？况夫由此而倡之，民间材官子弟必多景从。以子弟之兵，持练习之器，据高城池以守，如知府吴大朴之合肥已有明效大验，谁谓天下事不可为哉？其为善后者四。城以民为守，民以食为命。州所乏非谷，但民间因便于发卖，俱囤积城外水次，习俗相沿久矣。前者城门一闭，米市不开，五日之后，小民已自皇皇。若使相持日久，所忧者反不在外，而在内。谓宜每年秋成之后，令城内大小人家，多者蓄数百石，少者蓄数十石，料家口之众寡，各足一年之食。一旦有警，则富者可以自给，贫者可以借贷，自收自用，原非强之以不堪食足、兵足，实且因之以自固。其为善后者五。此五者皆有司事，不宜妄渎圣聪。但工程需岁月，非仓卒之所能竟；钱粮须设处，非有司之所敢专，不藉天语之提撕，难醒人心之弛玩。此时痛定思痛，语之以兴工制器，愚者亦肯趋事急公；今皇上神武布昭，且晚间游魂迅扫，恐人心依旧。居安思危，夫昔日倭变之后，不砌砖城，何以有今日之守；今日流贼之后，不修城池，不练火器，何以防后日之患？后之视今，亦犹今之视昔，天下事岂堪再误哉？臣此疏里中已具，忽蒙简命，不敢延缓，遂怀草束装而南。今事已毕，驰疏恭谢天恩。因念臣乡善后事不宜缓，又值无为州知州王世钫新任，饶有识力，且乘其朝气，自能勇于担当。遂理旧章并疏，上干天听，伏乞皇上敕下部覆。如果臣言不谬，乞敕下抚按，行令庐州府知府吴大朴率本州知州王世钫同心协力，将本州城池应开拓者开拓，应修创者修创，火器应打造者打造，应教演者教演，米粟应积累者积累，非直再造一方，且隐然树屏蔽于南部、巩祖陵于北面矣。臣无任激切惶悚之至。。

家族
曾祖王权；祖王宗樊，生员，以家政问；父王师禹，生员，学行俱优。

參考文獻

S
Category:永康市人
Category:明朝无为州知州